ai4bharat/Pralekha huggingface dataset:
রেলমন্ত্রক
আগামী ২৪ ঘন্টায় ভারতীয় রেল ১৪০ মেট্রিক টনের বেশী তরলীকৃত অক্সিজেন সরবরাহ করবে
নতুনদিল্লি, ২৫শে এপ্রিল, ২০২১
অগ্রাধিকারের ভিত্তিতে ভারতীয় রেল আগামী ২৪ ঘন্টায় ১৪০ মেট্রিক টনের বেশী তরলীকৃত অক্সিজেন সরবরাহ করবে। আজ রাতে ৫টি ও আগামীকাল আরো ৪টি ট্রেন অক্সিজেন নিয়ে লক্ষনৌ পৌঁছাবে। এখন পর্যন্ত মুম্বাই থেকে নাগপুর, নাসিক হয়ে বিশাখাপত্তনম এবং লক্ষনৌ থেকে বোকারোর মধ্যে অক্সিজেন এক্সপ্রেস চলাচল করছে।
আজ রাতে ছত্তিশগড়ের রায়গড় থেকে দিল্লিতে একটি অক্সিজেন এক্সপ্রেস যাত্রা শুরু করবে। ইতিমধ্যেই দুর্গাপুর থেকে দিল্লির উদ্দেশে আরেকটি ট্রেন যাত্রা শুরু করেছে।
এ ছাড়াও দেশের নানা প্রান্ত থেকে এই ধরণের অক্সিজেন এক্সপ্রেস চলাচল করছে। তবে এক্ষেত্রে গাড়ির গতির বিষয়টি বিবেচনায় রাখতে হয়। এছাড়াও ক্রায়োজনিক কামরা নিয়ে তৈরি এই ট্রেনগুলি চালানোর সময় উড়ালপুল সহ নানা বিষয়ে খেয়াল রাখতে হয়।
.
SDG/CB/
(Visitor Counter : 103
প্রধানমন্ত্রীরদপ্তর
কিংবদন্তী সঙ্গীত শিল্পী লতা মঙ্গেশকরের প্রয়াণে প্রধানমন্ত্রীর শোক প্রকাশ
নয়াদিল্লি, ০৬ ফেব্রুয়ারি, ২০২২
কিংবদন্তী সঙ্গীত শিল্পী লতা মঙ্গেশকরের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। প্রধানমন্ত্রী লতা মঙ্গেশকরের পরিবারের সদস্যদের সঙ্গে কথা বলেছেন এবং তাঁদের সমবেদনা জানিয়েছেন। তিনি বলেন আগামী প্রজন্ম লতা মঙ্গেশকরকে ভারতীয় সংস্কৃতির বলিষ্ঠ এক ব্যক্তিত্ব হিসেবে স্মরণে রাখবে। তাঁর সুরেলা কন্ঠে মানুষের মনকে আবিষ্ট করে রাখার অসাধারণ ক্ষমতা ছিল বলে প্রধানমন্ত্রী মন্তব্য করেন।
একগুচ্ছ ট্যুইট বার্তায় প্রধানমন্ত্রী বলেছেন, “শোক প্রকাশের কোনও ভাষা আমার কাছে নেই। সহজ-সরল এবং সকলের খোঁজখবর যিনি নিতেন, সেই লতা দিদি আজ আর আমাদের মধ্যে নেই। তাঁর প্রয়াণ এক অপূরণীয় ক্ষতি। এই শূন্যতা ভারতে কখনই পূরণ হবে না। তাঁর সুরেলা কন্ঠর মানুষের মনকে আবিষ্ট করে রাখার অসাধারণ ক্ষমতা ছিল”।
“লতা দিদির গানগুলি ছিল আবেগঘন। দীর্ঘ কয়েক দশক ধরে ভারতীয় চলচ্চিত্রের বিবর্তন তিনি খুব কাছ থেকে প্রত্যক্ষ করেছেন। চলচ্চিত্র ছাড়াও তিনি সর্বদা দেশের বিকাশের কথা নিয়ে ভাবনা-চিন্তা করতেন। তিনি সর্বদা ভারতকে শক্তিশালী ও উন্নত রাষ্ট্র হিসাবে দেখতে চাইতেন”।
“লতা দিদির থেকে আমি সবসময় অনেক স্নেহ পেয়েছি, তার জন্য আমি নিজেকে ভাগ্যবান বলে মনে করি। তাঁর সঙ্গে আমার কথপোকথনগুলি কখনই ভোলার নয়। লতা দিদির প্রয়াণে দেশবাসীর সঙ্গে আমিও গভীর মর্মাহত। তাঁর পরিবারের সদস্যদের সঙ্গে কথা হয়েছে এবং তাঁদের আমি সমবেদনা জানিয়েছি। ওঁ শান্তি”।
CG/CB/SB
(
স্বাস্থ্যওপরিবারকল্যাণমন্ত্রক
ভারতে এ পর্যন্ত ব্রিটেন থেকে আগত ২০ জনের শরীরে মিলেছে সার্স-কোভ-২ ভাইরাস
ভারতে প্রতি লক্ষ জনসংখ্যায় কোভিড আক্রান্তের সংখ্যা এবং মৃত্যুর সংখ্যা সারা বিশ্বে অনেক কম
নতুন দিল্লি, ৩০ ডিসেম্বর, ২০২০
ভারতে এ পর্যন্ত ব্রিটেন থেকে আগত ২০ জনের শরীরে সার্স-কোভ-২ ভাইরাসের সন্ধান মিলেছে। জিনের বিন্যাস ঘটিয়ে কোভিডের নতুন এই মিউট্যান্টের সন্ধান যাদের মধ্যে পাওয়া গেছে তার মধ্যে ৬ জন আগেই চিহ্নিত হয়েছিলেন। এরপর ১০৭ জনের নমুনা পরীক্ষার জন্য দশটি পরীক্ষাগারে পাঠানো হয়েছিল। ভারত সরকার ইতিমধ্যে ইন্ডিয়ান সার্স কোভ-২ জেনোমিকস কনসোর্টিয়াম তৈরি করেছে। এই দশটি পরীক্ষাগার হচ্ছে কলকাতার এন আই বি এম জি, ভুবনেশ্বরের আই এলএস, পুনের এনআই ভি এবং সিসিএস, হায়দ্রাবাদের সিসিএমবি এবং সিডিএফডি, ব্যাঙ্গালোরের আইএন এসটিইএম এবং নিমহানস, দিল্লির আইজি আইবি এবং এনসিডিসি।
রাজ্যগুলিকে এ বিষয়ে সতর্ক থাকতে পরামর্শ দেওয়া হয়েছে।
এদিকে গত ৩৩ দিনে করোনায় নতুন করে আক্রান্তের সংখ্যার চেয়ে আরোগ্যের সংখ্যা অনেকটাই বেড়েছে। গত ২৪ ঘন্টায় সারাদেশে ২০, ৫৪৯ জন নতুন করে করোনায় আক্রান্ত হয়েছেন। ওই একই সময়ে মোট ২৬, ৫৭২ জন সুস্থ হয়ে উঠেছেন।
ভারতে সুস্থতার হার আজ পর্যন্ত বেড়ে হয়েছে ৯৮,৩৪,১৪১। সারা বিশ্বে যা সবচেয়ে বেশি। সুস্থতার হার বেড়ে হয়েছে ৯৫.৯৯ শতাংশ। সুস্থতা এবং আক্রান্তের নিরিখে ব্যবধান বেড়ে দাঁড়িয়েছে ৯৫,৭১,৮৬৯।
সারা বিশ্বের তুলনায় ভারতে প্রতি লক্ষ্য জনসংখ্যায় করোনায় আক্রান্তের সংখ্যা প্রতি লক্ষ্য জনসংখ্যায় ৭,৪২৩। যেখানে রাশিয়া, ইটালি, ব্রিটেন, ব্রাজিল, ফ্রান্স এবং মার্কিন যুক্তরাষ্ট্রে এই সংখ্যা ৭,৪২৩।
দেশের ১০ টি রাজ্য ও কেন্দ্রশাসিত অঞ্চলে সুস্থতার সংখ্যা বেড়ে হয়েছে ৭৮.৪৪ শতাংশ। এরমধ্যে মহারাষ্ট্রে ৫,৫৭২ জন, কেরালায় ৫,০২৯ জন এবং ছত্রিশগড়ে ১,৬০৭ জন একদিনে সুস্থ হয়ে উঠেছেন।
গত ২৪ ঘন্টায় দেশে করোনা আক্রান্ত হয়ে মৃত্যু হয়েছে ২৮৬ জনের।
ভারতে প্রতি লক্ষ্য জনসংখ্যায় মৃত্যুর হার সারাবিশ্বের চেয়ে অনেকটাই কম।
PIB Headquarters
কোভিড-১৯ সংক্রান্ত পিআইবি-র সংবাদ
নয়াদিল্লি, ১৭ মে, ২০২১
২৬ দিন পর দৈনিক ভিত্তিতে কোভিড সংক্রমণ ৩ লক্ষের কম
. ভারতে মোট সুস্থতার সংখ্যা আজ দাঁড়িয়েছে ২ কোটি ১১ লক্ষ ৭৪ হাজার ৭৬। জাতীয় স্তরে সুস্থতার হার ৮৪.৮১%
. দেশে গত ২৪ ঘণ্টায় সুস্থ হয়েছেন ৩ লক্ষ ৭৮ হাজার ৭৪১ জন
. দেশে গত সাতদিনে ছয়বার এবং পরপর চারদিন সহ গত ২৪ ঘণ্টাতেও সুস্থতার সংখ্যা দৈনিক আক্রান্তের সংখ্যার তুলনায় বেশি
. জাতীয় স্তরে মৃত্যু হার বর্তমানে ১.১০%
. কোভিড-১৯ পরিস্থিতি মোকাবিলায় আন্তর্জাতিক মহলের কাছ থেকে পাওয়া ত্রাণ ও সহায়তা সামগ্রীগুলি দ্রুততার সঙ্গে রাজ্য ও কেন্দ্রশাসিত অঞ্চলগুলিতে পাঠানো হচ্ছে। এখনও পর্যন্ত সড়ক ও বিমানযোগে ১১,০৫৮টি অক্সিজেন কনসেনট্রেটর, ১৩,৪৯৬টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৭,৩৬৫টি ভেন্টিলেটর / বাইপ্যাপ যন্ত্র এবং ৫ লক্ষ ৩০ হাজার রেমডেসিভির ভায়াল রাজ্য ও কেন্দ্রশাসিত অঞ্চলগুলিতে পাঠানো হয়েছে।
বিস্তারিত বিবরণের জন্য :
https://pib.gov.in/PressReleasePage.aspx?PRID=1719267
ভারত সরকার এখনও পর্যন্ত রাজ্য ও কেন্দ্রশাসিত অঞ্চলগুলিকে বিনামূল্যে ২০ কোটির বেশি টিকার ডোজ সরবরাহ করেছে
রাজ্য ও কেন্দ্রশাসিত অঞ্চলগুলির কাছে টিকাকরণের জন্য ২ কোটির বেশি ডোজ রয়েছে। এছাড়াও আগামী তিনদিনে রাজ্য ও কেন্দ্রশাসিত অঞ্চলগুলিকে প্রায় ৩ লক্ষ টিকার ডোজ সরবরাহ করা হবে।
বিস্তারিত বিবরণের জন্য :
https://pib.gov.in/PressReleasePage.aspx?PRID=1719266
ভারতীয় বিমানবাহিনী দুবাই থেকে অক্সিজেন কনটেইনার পরিবহণ করে নিয়ে আসছে
ভারতীয় বিমানবাহিনী গত ২২ এপ্রিল থেকে অতিশয় ভারী পণ্য পরিবহণে সক্ষম বিমানের সাহায্যে খালি ক্রায়োজেনিক অক্সিজেন ট্যাঙ্কার পরিবহণ করে আসছে। এই খালি ট্যাঙ্কারগুলিতে পুনরায় অক্সিজেন ভর্তি করে সড়ক বা রেলপথের মাধ্যমে গন্তব্যে পৌঁছে দেওয়া হচ্ছে। এখন বিদেশ থেকে এ ধরনের খালি ট্যাঙ্কার পরিবহণের কাজ শুরু করেছে ভারতীয় বিমানবাহিনী।
বিস্তারিত বিবরণের জন্য :
https://pib.gov.in/PressReleasePage.aspx?PRID=1719272
CG/BD/DM
(Visitor Counter : 75
প্রধানমন্ত্রীরদপ্তর
ডঃ রাজেন্দ্র প্রসাদের জন্মজয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ০৩ ডিসেম্বর, ২০২১
প্রধানমন্ত্রী শ্রী নরেন্দ্র মোদী দেশের প্রথম রাষ্ট্রপতি ডঃ রাজেন্দ্র প্রসাদের জন্মজয়ন্তীতে শ্রদ্ধা জ্ঞাপন করেছেন।
এক ট্যুইটে প্রধানমন্ত্রী বলেছেন, “স্বাধীন ভারতের প্রথম রাষ্ট্রপতি এবং অনন্য প্রতিভার অধিকারী ভারতরত্ন ডঃ রাজেন্দ্র প্রসাদকে জন্মবার্ষিকীতে শত কোটি প্রণাম। দেশের স্বাধীনতা সংগ্রামে তিনি বিশেষ অবদান রেখেছিলেন। জাতীয় স্বার্থে তিনি তাঁর জীবন উৎসর্গ করেছেন। তিনি দেশের অনুপ্রেরণা’।
CG/SS/SB
(
প্রধানমন্ত্রীরদপ্তর
ডঃ শ্রীরাম লাগুর প্রয়াণে প্রধানমন্ত্রীর শোক প্রকাশ
নয়াদিল্লি, ১৮ ডিসেম্বর, ২০১৯
প্রধানমন্ত্রী শ্রী নরেন্দ্র মোদী ডঃ শ্রীরাম লাগুর প্রয়াণে শোক প্রকাশ করেছেন। এক ট্যুইটে তিনি বলেছেন, “ডঃ শ্রীরাম লাগু বহুমুখী দক্ষতা ও মেধাগত উৎকর্ষতার মূর্ত প্রতীক। বছরের পর বছর ধরে তিনি তাঁর অসামান্য কর্মনিপুণতা দিয়ে দর্শককূলকে মোহিত করেছেন। তাঁর অসাধারণ শিল্প কর্ম বহু বছর স্মরণে থাকবে। তাঁর প্রয়াণে আমি শোকাহত। তাঁর অনুগামীদের সমবেদনা জানাই। ওম শান্তি”।
CG/BD/SB
(Visitor Counter : 61
যুবওক্রীড়াবিষয়কমন্ত্রক
এক নতুন ভারত গঠনের জন্য স্বাধীনতা সংগ্রামীদের আত্মত্যাগের কথা স্মরণে রেখে দক্ষিণ কলকাতার এনওয়াইকেএস একবার ব্যবহারযোগ্য প্লাস্টিক নিষিদ্ধের দাবি জানিয়েছে
কলকাতা, ০১ অক্টোবর, ২০২১
গান্ধীজীর জন্মদিনের প্রাক্কালে পয়লা অক্টোবর দক্ষিণ কলকাতার নেহেরু যুব কেন্দ্র, হিন্দ সঙ্ঘের সহযোগিতায় দেশের স্বাধীনতা সংগ্রামে অসংখ্য নাম না জানা মুক্তি যোদ্ধাদের প্রতি শ্রদ্ধা জানিয়ে ‘স্বাধীনতা আন্দোলন এবং স্বচ্ছ ভারত কর্মসূচি’ শীর্ষক এক ওয়েবিনারে ‘স্বচ্ছ ভারত’ অথবা পরিচ্ছন্ন ভারতের লক্ষ্য অর্জনের অঙ্গ হিসেবে একবার ব্যবহারযোগ্য প্লাস্টিক নিষিদ্ধের জন্য প্রচার চালিয়েছে।
এদিনের ওয়েবিনারে উপস্থিত ছিলেন বিশিষ্ট মহিলা স্বাধীনতা সংগ্রামী শ্রীমতী জ্যোতির্ময়ী ঘোষ। ৯৫ বছর বয়সী শ্রীমতী ঘোষ ছিলেন গান্ধীজীর কট্টর অনুসারী। সন্ন্যাসীনীর ছদ্মবেশে স্বাধীনতা সংগ্রামীদের খাবার দেওয়া এবং শরৎ চন্দ্র চট্টোপাধ্যায়ের লেখা পথের দাবি ও বঙ্কিমচন্দ্র চট্টোপাধ্যায়ের লেখা আনন্দ মঠ-এর মতো বই সরবরাহের জন্য তাকে জেলে পাঠানো হয়েছিল। তিনি নিজেও ডান্ডি অভিযানে অংশ নিয়েছিলেন। এছাড়াও নেতাজীর ওপর গবেষক, যেমন ডঃ জয়ন্ত চৌধুরী, শ্রী আশরাফুল ইসলাম এবং শ্রী অমিতাভ সেন-কে স্বাধীনতা সংগ্রামে নেতাজী সুভাষ চন্দ্র বসুর দৃষ্টান্তহীন অংশের কথা জানান।
অনুষ্ঠানে ডঃ জয়ন্ত চৌধুরী দ্বিতীয় বিশ্বযুদ্ধের সময় ১৯৪৪ সালের ৩০ জানুয়ারি হোমফ্রেগঞ্জে গণহত্যার চিত্র তুলে ধরেন, যেখানে ৪৪ জন ভারতীয় নাগরিককে গুপ্তচর বৃত্তি সন্দেহে জাপানিরা উন্মুক্ত পরিসরে হত্যা করেছিল। তাঁরা ভারতীয় স্বাধীনতা লিগের সদস্য ছিলেন। শ্রী আশরাফুল ইসলাম অনুষ্ঠানে ১৯৪৫ সালের নীলগঞ্জে গণহত্যার কথা জানান। ঝিকোরগাছায় ব্রিটিশদের ডিটেনশন ক্যাম্পে ২ হাজারেরও বেশি আজাদ হিন্দ ফৌজের সৈনদের গণ হত্যা করা হয়েছিল। শ্রী অমিতাভ সেন এদিনের ওয়েবিনারে মাতঙ্গিনী হাজরাকে ব্রিটিশ পুলিশ কিভাবে গুলি চালিয়ে হত্যা করেছিল, সেই প্রসঙ্গও তুলে ধরেন।
এছাড়াও এদিনের অনুষ্ঠানে এনজিও কর্মী শ্রী গৌতম চট্টোপাধ্যায় একবার ব্যবহারযোগ্য প্লাস্টিক নিষিদ্ধ করার বিষয়ে প্রচার চালান। তিনি জানান, স্বাস্থ্য ক্ষেত্রে সমস্যার জন্য দায়ী একবার ব্যবহারযোগ্য প্লাস্টিক। তাই এর বিরুদ্ধে নিরলস লড়াই চালিয়ে যাতে হবে। বাড়ি থেকেই একবার ব্যবহারযোগ্য প্লাস্টিক নিষিদ্ধের জন্য সোচ্চার হওয়া প্রয়োজন। তিনি প্রধানমন্ত্রীর ‘মেক ইন ইন্ডিয়া’ এবং ‘ভোকাল ফর লোকাল’ –এর বিষয়ে বক্তব্য রাখেন।
দক্ষিণ কলকাতার এনওয়াইকেএস-এর জেলা যুব সংগঠক তার স্বাগত ভাষণে একবার ব্যবহারযোগ্য প্লাস্টিক নিষিদ্ধের জন্য যুবদের মধ্যে সচেতনতা সৃষ্টির প্রসঙ্গ তুলে ধরেন।
CG/SS/SKD/
(Visitor Counter : 12
প্রধানমন্ত্রীরদপ্তর
প্রধানমন্ত্রী ৬ই মার্চ পুনে সফরে যাবেন এবং পুনে মেট্রো রেল প্রকল্পের উদ্বোধন করবেন
নয়াদিল্লি, ০৫ মার্চ, ২০২২
প্রধানমন্ত্রী শ্রী নরেন্দ্র মোদী আগামীকাল  পুনে সফরে যাবেন এবং পুনে মেট্রো রেল প্রকল্পের উদ্বোধন করবেন। এছাড়াও, তিনি বিভিন্ন উন্নয়নমূলক প্রকল্পের উদ্বোধন ও ভিত্তিপ্রস্তর স্থাপন করবেন।
সকাল ১১টা নাগাদ প্রধানমন্ত্রী পুনে পুর নিগম প্রাঙ্গণে শ্রী ছত্রপতি শিবাজী মহারাজের মূর্তি উন্মোচন করবেন। মূর্তিটি বন্দুকে ব্যবহৃত ১ হাজার ৮৫০ কেজি ধাতু দিয়ে নির্মিত এবং প্রায় ৯.৫ ফুট লম্বা।
সকাল ১১টা ৩০ মিনিট নাগাদ পুনে মেট্রো রেল প্রকল্পের উদ্বোধন করবেন প্রধানমন্ত্রী। এই প্রকল্পটি পুনে শহরে যানবাহনের ক্ষেত্রে দ্রুত যাতায়াতের জন্য বিশ্বমানের পরিকাঠামো গড়ে তোলার এক প্রয়াস মাত্র। ২০১৬ সালে ২৪শে ডিসেম্বর প্রধানমন্ত্রী এই প্রকল্পের ভিত্তিপ্রস্তর স্থাপন করেছিলেন। মোট ৩২.২ কিলোমিটার দীর্ঘ পুনে মেট্রো রেল প্রকল্পের ১২ কিলোমিটার সম্প্রসারিত রেল পথের উদ্বোধন করবেন প্রধানমন্ত্রী। এই প্রকল্পে মোট ১১ হাজার ৪০০ কোটি টাকারও বেশি অর্থ ব্যয় হয়েছে। তিনি গড়ওয়ার মেট্রো স্টেশনে একটি প্রদর্শনীর উদ্বোধন ও পরিদর্শন করবেন এবং সেখান থেকে আনন্দনগর মেট্রো স্টেশন পর্যন্ত মেট্রোয় যাত্রা করবেন।
দুপুর ১২টা নাগাদ প্রধানমন্ত্রী একাধিক উন্নয়নমূলক প্রকল্পের ভিত্তিপ্রস্তর স্থাপন ও উদ্বোধন করবেন। তিনি মুলা-মুথা নদী সংস্কার ও দূষণ নিরসন প্রকল্পের ভিত্তিপ্রস্তর স্থাপন করবেন। এই নদীর ৯ কিলোমিটার এলাকা জুড়ে সংস্কারমূলক কাজ সম্পন্ন হবে। এর জন্য ১ হাজার ৮০ কোটি টাকা খরচ করা হবে। এতে নদীর পার সুরক্ষা, জনসাধারণের সুবিধা, নৌকা ভ্রমণ ইত্যাদি ক্ষেত্রে বিশেষ সুবিধা মিলবে। মুলা-মুথা নদী দূষণ প্রতিরোধ প্রকল্প ক্ষেত্রে ১ হাজার ৪৭০ কোটি টাকারও বেশি ব্যয় হবে। এই প্রকল্পের আওতায় ১১টি স্যুয়ারেজ ট্রিটমেন্ট প্ল্যান্ট নির্মাণ করা হবে। প্রধানমন্ত্রী আগামীকাল ১০০টি ই-বাস এবং বানারে নির্মিত ই-বাস ডিপোর উদ্বোধন করবেন।
এর পাশাপাশি প্রধানমন্ত্রী, পুনের বালেওয়াড়িতে নির্মিত আর কে লক্ষ্মণ আর্ট গ্যালারি – মিউজিয়ামের উদ্বোধন করবেন। যাদুঘরের প্রধান আকর্ষণ মালগুড়ি গ্রামের উপর ভিত্তি করে নির্মিত ক্ষুদ্রাকৃতির মডেল, যা অডিও ভিস্যুয়াল উপস্থাপনার মাধ্যমে জীবন্ত করে তোলা হবে। কার্টুনিস্ট আর কে লক্ষ্মণের আঁকা কার্টুনগুলি যাদুঘরে প্রদর্শিত হবে। এরপর, দুপুর ১টা ৪৫ মিনিটে প্রধানমন্ত্রী সিম্বাওসিস বিশ্ববিদ্যায়ের সুবর্ণ জয়ন্তী উদযাপন অনুষ্ঠানের সূচনা করবেন।
(CG/SS/SB
কৃষিমন্ত্রক
২০২২-এর মরশুমে নারকেলের শুকনো শাঁসের জন্য ন্যূনতম সহায়ক মূল্য বৃদ্ধিতে অনুমোদন কেন্দ্রীয় মন্ত্রিসভায়
নতুন দিল্লি, ২২ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনৈতিক বিষয় সংক্রান্ত ক্যাবিনেট কমিটি ২০২২-এর মরশুমে নারকেলের শুকনো শাঁসের জন্য ন্যূনতম সহায়ক মূল্য বৃদ্ধিতে অনুমোদন দিয়েছে।
২০২১ সালে কারখানাজাত নারকেলের শুকনো শাঁসের ফেয়ার অ্যাভারেজ কোয়ালিটি অনুযায়ী  ক্যুইন্টাল পিছু ন্যূনতম সহায়ক মূল্য ছিল ১০ হাজার ৩৩৫ টাকা। ২০২২ সালে তা বাড়িয়ে ক্যুইন্টাল পিছু ১০ হাজার ৫৯০ টাকা করা হয়েছে। অন্যদিকে, ২০২১ সালে দলা পাকানো নারকেলের শুকনো শাঁসের ক্যুইন্টাল পিছু ন্যূনতম সহায়ক মূল্য ১০ হাজার ৬০০ টাকা ছিল। ২০২২ সালে তা বৃদ্ধি করে ১১ হাজার টাকা করা হয়েছে। অতএব, কারখানাজাত নারকেলের শুকনো শাঁসের ক্ষেত্রে ৫১.৮৫ শতাংশ এবং দলা পাকানো নারকেলের শুকনো শাঁসের ক্ষেত্রে ৫৭.৭৩ শতাংশ উৎপাদন খরচে সাহায্য হবে।
কমিশন ফর এগ্রিকালচারাল কস্টস অ্যান্ড প্রাইস -এর সুপারিশের ভিত্তিতে এই সিদ্ধান্ত নেওয়া হয়েছে।
২০২২ সালের মধ্যে কৃষকদের আয় দ্বিগুণ করার জন্য এটি একটি গুরুত্বপূর্ণ পদক্ষেপ। ন্যাশনাল এগ্রিকালচারাল কো-অপারেটিভ মার্কেটিং ফেডারেশন অফ ইন্ডিয়া লিমিটেড এবং ন্যাশনাল কো-অপারেটিং কনজিউমার ফেডারেশন অফ ইন্ডিয়া লিমিটেড নারকেল উৎপাদনকারী রাজ্যগুলিতে ন্যূনতম সহায়ক মূল্য সংক্রান্ত নীতি নির্ধারণের ক্ষেত্রে নোডাল এজেন্সি হিসেবে কাজ করে থাকে।
CG/SS/SKD/
(Visitor Counter : 70
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লি, ২৫ মে, ২০১৯
মুখ্য নির্বাচন কমিশনার শ্রী সুনীল অরোরা, অন্য দুই নির্বাচন কমিশনার শ্রী অশোক লাভাসা এবং শ্রী সুশীল চন্দ্র’কে সাথে নিয়ে আজ  দুপুর ১২টা ৩০ মিনিটে রাষ্ট্রপতির সঙ্গে সাক্ষাৎ করেন। ১৯৫১ সালের জনপ্রতিনিধিত্ব আইনের ৭৩ নম্বর ধারানুসারে লোকসভার নির্বাচিত সদস্যদের নামের তালিকা সম্বলিত একটি বিজ্ঞপ্তির কপি তাঁরা রাষ্ট্রপতির হাতে তুলে দেন। সপ্তদশ লোকসভা নির্বাচনে লোকসভায় এইসব সদস্যরা নির্বাচিত হয়েছেন।
মানব ইতিহাসের বৃহত্তম গণতান্ত্রিক প্রক্রিয়া সাফল্যের সঙ্গে সম্পন্ন করার জন্য রাষ্ট্রপতি মুখ্য নির্বাচন কমিশনার এবং অন্য নির্বাচন কমিশনারদের অভিনন্দন জানান। সমগ্র দেশের পক্ষে তিনি নির্বাচন কমিশনের কর্মতৎপরতার প্রশংসা করেন। এছাড়া, কমিশনের সঙ্গে যুক্ত কর্মকর্তা, কর্মী বাহিনী, প্রচার এবং ভোট গ্রহণ পরিচালনার সঙ্গে যুক্ত অন্যান্য আধিকারিক, কেন্দ্র ও রাজ্যের পুলিশ ও নিরাপত্তা বাহিনীর সদস্যদের অক্লান্ত পরিশ্রম করে অবাধ ও শান্তিপূর্ণ নির্বাচন সফল করে তোলার জন্য রাষ্ট্রপতি তাঁদের বিশেষ প্রশংসা করেন। সর্বোপরি, এত বিরাট সংখ্যার ভোটদাতা যাঁরা নির্বাচন প্রক্রিয়ায় অংশ নিয়েছেন, রাষ্ট্রপতি তাঁদেরও প্রশংসা করেন। তিনি বলেন, এই প্রবণতা আমাদের সংবিধানের মূল সুরের সঙ্গে সঙ্গতিপূর্ণ এবং গণতান্ত্রিক ঐতিহ্যের প্রতি ভারতের গভীর বিশ্বাসের মধ্য দিয়ে প্রতিফলিত হয়েছে।
SSS/PB/SB
(Visitor Counter : 167
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১২১.৯৪ কোটি করোনা প্রতিষেধক টিকা দেওয়া হয়েছে
গত ২৪ ঘন্টায় ৮২.৮৬ লক্ষ মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৮.৩৪ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৮ হাজার ৭৭৪
ভারতে সুস্পষ্টভাবে আক্রান্তের সংখ্যা ১,০৫,৬৯১
সাপ্তাহিক ভাবে আক্রান্তের হার  বিগত ১৪ দিন ধরে যা ১ শতাংশের নিচে
নতুন দিল্লি, ২৮ নভেম্বর, ২০২১
সারাদেশে গত ২৪ ঘন্টায় ৮২ লক্ষ ৮৬ হাজার ০৫৮ জনকে টিকা দেওয়া হয়েছে। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১২১.৯৪ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১২১ কোটি ৯৪ লক্ষ ৭১ হাজার ১৩৪ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৮৩ হাজার ৪১৬ জন স্বাস্থ্যকর্মী প্রথম ডোজ এবং ৯৪ লক্ষ ৬৬ হাজার ৫৫৩ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৭৮ হাজার ১৮৩ জন কর্মী প্রথম ডোজ এবং ১ কোটি ৬৪ লক্ষ ৪৭ হাজার ২০০ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৪৫ কোটি ৪৩ লক্ষ ৯৭ হাজার ৮০৭ জন প্রথম ডোজ এবং ২১ কোটি ৫৬ লক্ষ ৬৬ হাজার ৯৫১ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৮ কোটি ৩৬ লক্ষ ৮০ হাজার ০৭৭ জন প্রথম ডোজ এবং ১১ কোটি ৮১ লক্ষ ৩৩ হাজার ০৬৬ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১১ কোটি ৫০ লক্ষ ৩২ হাজার ৫৩১ জন প্রথম ডোজ পেয়েছেন।
দ্বিতীয় ডোজ পেয়েছেন ৭ কোটি ৭৮ লক্ষ ৮৫ হাজার ৩৫০ জন।
অর্থাৎ মোট ১২১ কোটি ৯৪ লক্ষ ৭১ হাজার ১৩৪ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ৯ হাজার ৪৮১ জন রোগী আরোগ্য হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি, ৩৯ লক্ষ, ৯৮ হাজার ২৭৮ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৮.৩৪ শতাংশ।
দেশে গত ২৪ ঘন্টায় ৮ হাজার ৭৭৪ জন নতুন করে আক্রান্ত হয়েছেন। বিগত ১৫৪ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ১ লক্ষ ০৫ হাজার ৬৯১। বর্তমানে সুস্পষ্টভাবে আক্রান্তের পরিমাণ ০.৩১ শতাংশ। মার্চ-২০২০-র পর যা সর্বনিম্ন।
গত ২৪ ঘন্টায় দেশে মোট ১০,৯১,২৩৬ টি নমুনা পরীক্ষা হয়েছে। এছাড়া সারাদেশে এ পর্যন্ত ৬৩ কোটি ৯৪ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৮৫ শতাংশ। যা বিগত ১৪ দিন ধরে ১ শতাংশের নিচে। দৈনিক ভিত্তিতে এই হার আজ ০.৮০ শতাংশ। দৈনিক ভিত্তিতে আক্রান্তের হার গত ৫৫ দিন ধরে ২ শতাংশের নিচে রয়েছে। অন্যদিকে, দৈনিক ভিত্তিতে এই আক্রান্তের হার গত ৯০ দিন ধরে ৩ শতাংশের নিচে রয়েছে।
CG/ SB
(Visitor Counter : 120
প্রধানমন্ত্রীরদপ্তর
স্কোয়াশের মিক্স ডাবলসে এশিয়ান গেমসে ভারত সোনা জেতায় অভিনন্দন প্রধানমন্ত্রীর
নয়াদিল্লি ৫ অক্টোবর
(হ্যাংঝৌ এশিয়ান গেমসে স্কোয়াশের মিক্স ডাবলসে ভারত সোনা জেতায় দীপিকা পাল্লিকল এবং হরিন্দর পাল সান্ধুকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী ।
এক্স হ্যান্ডেলে প্রধানমন্ত্রী বলেছেন;
“স্কোয়াশে মিক্স ডাবলস দলকে এশিয়ান গেমসে সোনা জেতায় সাধুবাদ জানাই। @DipikaPallikal and @sandhu_harinder-কে এই অভুতপূর্ব জয়ের জন্য অভিনন্দন। তাঁদের ভবিষ্যৎ প্রয়াসে আমার অগ্রিম শুভেচ্ছা রইল”।
PG/AB/CS
প্রতিরক্ষামন্ত্রক
ট্যাঙ্ক প্রতিরোধী নিয়ন্ত্রিত ক্ষেপণাস্ত্র ‘হেলিনা’র দ্বিতীয়বার অধিক উচ্চতায় উড়ানের সফল পরীক্ষণ
নতুনদিল্লি, ১২ই এপ্রিল, ২০২২
সম্পূর্ণ দেশীয় প্রযুক্তিতে তৈরি ট্যাঙ্ক প্রতিরোধী নিয়ন্ত্রিত ক্ষেপণাস্ত্র ‘হেলিনা’র বিভিন্ন পরীক্ষা নিরীক্ষা চলছে। এই পরীক্ষার অঙ্গ হিসেবে আজ হাল্কা ওজনের অত্যাধুনিক হেলিকপ্টার থেকে ক্ষেপণাস্ত্রটির সফল উৎক্ষেপণ সম্পন্ন হয়েছে। ভারতীয় বিমান বাহিনী ও সেনাবাহিনী প্রতিরক্ষা গবেষণা ও উন্নয়ন সংস্থার সঙ্গে অধিক উচ্চতায় এই পরীক্ষা চালিয়েছে। এটি সফল ভাবে পরীক্ষার দ্বিতীয় উদ্যোগ।
https://pib.gov.in/PressReleasePage.aspx?PRID=1815644
আজকের এই পরীক্ষামূলক উৎক্ষেপণটি বিভিন্ন এলাকায় আলাদা আলাদা উচ্চতায় ক্ষেপণাস্ত্রটির কার্যকারিতার বিষয়টি নিশ্চিত করেছে। সেনাবাহিনীর ঊর্ধ্বতন আধিকারিকরা ও প্রতিরক্ষা গবেষণা ও উন্নয়ন সংস্থার বিজ্ঞানীরা পরীক্ষামূলক উৎক্ষেপণটি প্রত্যক্ষ করেছেন। এই পরীক্ষামূলক উৎক্ষেপণের ইনফ্রা-রেড সিকারের প্রয়োগটি দেখা হয়েছে। এর ফলে সশস্ত্র বাহিনীতে ‘হেলিনা’র অন্তর্ভুক্তি আরো নিশ্চিত হল।
এর আগে রাজস্থানের পোখরানে হেলিনার সফল উৎক্ষেপণ প্রমাণ করেছে, এটি মরুভূমিতেও কার্যকর।
তৃতীয় প্রজন্মের ট্যাঙ্ক প্রতিরোধী নিয়ন্ত্রিত ক্ষেপণাস্ত্র হেলিনা প্রত্যক্ষভাবে আক্রমণের পাশাপাশি উপর থেকেও আঘাত হানতে সক্ষম। এই ব্যবস্থাটি যে কোন আবহাওয়ায় দিনে ও রাতে কার্যকর, এছাড়াও প্রচলিত সমরাস্ত্র এবং বিস্ফোরক তেজস্ত্রিয় সমরাস্ত্র সহ ট্যাঙ্কগুলি কে এই ক্ষেপণাস্ত্র মোকাবিলা করতে সক্ষম।
CG/CB/
(Visitor Counter : 106
প্রধানমন্ত্রীরদপ্তর
আত্মনির্ভর ভারতের জন্য ‘ভোকাল ফর লোকাল’কে জনপ্রিয় করতে আধ্যাত্মিক নেতাদের কাছে সাহায্যের আবেদন করেছেন প্রধানমন্ত্রী
নয়াদিল্লী, ১৬ নভেম্বর, ২০২০
প্রধানমন্ত্রী শ্রী নরেন্দ্র মোদী বলেছেন, দেশের স্বাধীনতা আন্দোলনের ভিত্তি ছিল ভক্তি আন্দোলন। একইভাবে আজ সন্ত, মহাত্মা, মহন্ত ও আচার্যদের মাধ্যমে আমাদের দেশের আত্মনির্ভরতার মূল ভিত্তি গড়ে তুলতে হবে। শ্রী মোদী আজ জৈনাচার্য শ্রী বিজয় বল্লভ সুরিশ্বর জি মহারাজের জন্ম বার্ষিকীতে ‘স্ট্যাচু অফ পিস’-এর আবরণ উন্মোচন করেছে। এই উপলক্ষ্যে তিনি যে ভাষণ দিয়েছেন সেখানে স্বাধীনতা সংগ্রামের মতো সামাজিক, রাজনৈতিক ও অর্থনৈতিক কর্মকান্ডে মূল ভিত্তি যে ধর্মীয় ও আধ্যাত্মিক আবেগই ছিল সেকথা উল্লেখ করেছেন এবং বর্তমানে আত্মনির্ভর ভারত অভিযানে এই বিষয়টির ব্যবহারের ওপর গুরুত্ব দিয়েছেন।
‘লোকাল ফর ভোকাল’-এর ওপর গুরুত্ব আরোপ করে শ্রী মোদী বলেছেন, স্বাধীনতা আন্দোলনের মূল ভিত্তি ছিল ভক্তি আন্দোলন। সন্ত, মহন্ত, সন্ন্যাসী ও আচার্যরা দেশের প্রতিটি প্রান্তে জনসাধারণকে অনুপ্রাণিত করেছিলেন এবং তাদের মধ্যে সচেতনতা গড়ে তুলেছিলেন। এই সচেতনতা থেকেই পরবর্তীতে স্বাধীনতা আন্দোলনের জন্ম নিয়েছিল বলে প্রধানমন্ত্রী উল্লেখ করেছেন। আত্মনির্ভরতার জন্য প্রচারে আধ্যাত্মিক নেতাদের কাছে তিনি সাহায্যের আবেদন করেছেন। তিনি বলেছেন, ভক্তি আন্দোলনের মধ্যে দিয়ে দেশের স্বাধীনতা আন্দোলনের বীজ বপণ করা হয়েছিল এবং তা শক্তিশালী হয়ে উঠেছিল। আজ একবিংশ শতাব্দীতে আমাদের সন্ত, মহন্ত এবং আচার্যরাই আত্মর্নিভর ভারতের ভিত গড়ে তুলবেন। স্থানীয় পণ্যের জন্য প্রচার চালানোর উদ্দেশ্যে তিনি তাঁদের বিভিন্ন আধ্যাত্মিক সম্মেলন ও শিষ্যদের কাছে ‘ভোকাল ফর লোকাল’এর জন্য অনুরোধ করেছেন। আধ্যাত্মিক নেতাদের সম্মতির মধ্য দিয়ে ‘ভোকাল ফর লোকাল’এর বার্তা শক্তিশালী হবে। স্বাধীনতা আন্দোলনের সময় দেশ যেমন উজ্জীবিত হয়ে উঠেছিল সেভাবেই আত্মনির্ভর জাতি গড়ার জন্য এভাবেই দেশ অনুপ্রাণিত হবে।
বিজ্ঞানওপ্রযুক্তিমন্ত্রক
সত্যেন্দ্রনাথ বসু জাতীয় মৌলিক বিজ্ঞান কেন্দ্রের তৈরি করা দুটি কোভিড-১৯ প্রযুক্তি জাতীয় গবেষণা উন্নয়ন সংস্থাকে হস্তান্তর
নয়াদিল্লী, ১৭ জুলাই, ২০২০
ভারত সরকারের বিজ্ঞান এবং প্রযুক্তি মন্ত্রকের আওতাধীন বিজ্ঞান ও শিল্প গবেষণা দপ্তরের একটি অন্যতম সংস্থা হল জাতীয় গবেষণা উন্নয়ন সংস্থা। এই সংস্থাটি ভারত সরকারের বিজ্ঞান ও প্রযুক্তি মন্ত্রকের আওতাধীন স্বশাসিত গবেষণা প্রতিষ্ঠান সত্যেন্দ্রনাথ বসু জাতীয় মৌলিক বিজ্ঞান কেন্দ্রের তৈরি করা দুটি কোভিড-১৯ নিয়ন্ত্রণকারী প্রযুক্তি হস্তান্তরের জন্য কলকাতার পলিম্যাট ইনফ্রাসট্রাকচার প্রাইভেট লিমিটেডের সঙ্গে একটি চুক্তি করেছে।
সত্যেন্দ্রনাথ বসু জাতীয় মৌলিক বিজ্ঞান কেন্দ্রের তৈরি করা প্রযুক্তি দুটি হল-
১) আরামদায়ক এবং স্বাস্থ্যকর শ্বাস-প্রশ্বাসের জন্য কার্যকরীভাবে শ্বাস চালু রাখার যন্ত্রের সঙ্গে সংযুক্ত নিঃসরণ ভাল্ভ ও পার্টিকুলেট ম্যাটার ফিল্টার
এবং
২) ডিসপেন্সিং অ্যান্টি মাইক্রোবিয়াল লেয়ারে দীর্ঘস্থায়ী ন্যানো স্যানিটাইজার।
সাধারণত মাস্ক পরে থাকলে কার্বন ডাই অক্সাইড, শ্বাস-প্রশ্বাসের আদ্রতা এবং মাস্কের ভিতর ঘামযুক্ত বাতাস সহজে মাস্কের বাইরে বেড় হতে পারে না। কিন্তু অ্যাক্টিভ মাস্ক পরে স্বাচ্ছন্দ্যের সঙ্গে শ্বাস-প্রশ্বাস নিতে পারা যাবে এবং স্পষ্টভাবে কথাও সম্ভব ౼ সেই সঙ্গে মাস্ক আর নাকের মধ্যে আটকে থাকা কার্বন ডাই অক্সাইড বা জলীয় বাষ্পও বেড়িয়ে যাবার ব্যবস্থা থাকছে। বায়ু বাহিত দূষণ রোধে এই মাস্ক যথেষ্টই কার্যকর।
ঘন ঘন সাধারণ স্যানিটাইজার ব্যবহারের ফলে ত্বকের শুষ্কতা এবং সাধারণ রোগ প্রতিরোধের ক্ষমতা কমে যায়। দীর্ঘস্থায়ী ন্যানো স্যানিটাইজার উদ্ভাবনের ফলে সৃষ্ট এই সমস্যাগুলির সমাধান হবে। এই উদ্ভাবনী স্যানিটাইজার দীর্ঘ সময়ের জন্য কার্যকরও থাকবে।
এদিন এই চুক্তি স্বাক্ষর করেন জাতীয় গবেষণা উন্নয়ন সংস্থার কার্যকরী অধিকর্তা ডঃ এইচ পুরুষোত্তম এবং পলিম্যাট ইনফ্রাসট্রাকচার প্রাইভেট লিমিটেডের অধিকর্তা শ্রী শান্তি রঞ্জন পাল। এই স্বাক্ষরগ্রহণ অনলাইনের মাধ্যমে এই অনুষ্ঠানে উপস্থিত ছিলেন ভারত সরকারের বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা, সত্যেন্দ্রনাথ বসু জাতীয় মৌলিক বিজ্ঞান কেন্দ্রের অধিকর্তা ডঃ সমিত কুমার রায়, বিশিষ্ট বিজ্ঞানী অধ্যাপক সমীর কুমার পাল সহ বিশিষ্ট ব্যক্তিবর্গ।
বর্তমানে বাজারে উপলব্ধ মাস্ক এবং স্যানিটাইজারগুলি ব্যবহারের ফলে যে সমস্যা দেখা দিয়েছে, এই উদ্ভাবনী পণ্যগুলির ব্যবহারের ফলে, তা কাটিয়ে ওঠা সম্ভব হবে। অধ্যাপক আশুতোষ শর্মা বিজ্ঞান ও প্রযুক্তিকে কাজে লাগিয়ে সমাজের কল্যাণে এই উদ্ভাবনী পণ্যগুলি বাজারে নিয়ে আসার জন্য সংশ্লিষ্ট সকল পক্ষকেই অভিনন্দন জানিয়েছেন।
(CG/SS/NS
যোগাযোগওতথ্যপ্রযুক্তিমন্ত্রক
পেনশন অন হুইলসঃ ভারতীয় ডাক বিভাগের নয়া উদ্যোগ
কোলকাতা, ৪ মে, ২০২০
অসুস্থ, বয়স্ক এবং গরীব মানুষেরা যাতে ঘরে বসেই ডাক বিভাগের প্রদেয় সুবিধা পেতে পারে তার জন্য ইন্ডিয়া পোস্ট পেনশন অন হুইলস নামে এক নতুন পরিষেবা শুরু করেছে। কোলকাতা অঞ্চলের পোস্ট মাস্টার জেনারেল শ্রী নিরজ কুমার আজ একথা জানিয়েছেন। এক প্রেস বিবৃতিতে তিনি বলেছেন পোস্ট অফিস থেকে যে সমস্ত পরিষেবা পাওয়া যেত তা একই ভাবে পাওয়া যাবে। ৮০ বছরের উপরে যে সমস্ত পেনশন প্রাপক আছেন এবং যারা অসুস্থ তাদের বাড়ী গিয়ে পেনশন দেওয়ার যে ব্যবস্থা চলছে তা অব্যাহত থাকবে।
তিনি বলেছেন এই সময়ের সব থেকে জরুরী বিষয় হোল সামাজিক দূরত্ব অব্যাহত রাখা। তাই বাড়ীর দোর গড়ায় পরিষেবা পৌঁছে দেওয়াটা একান্ত জরুরী।
যারা পোস্ট অফিসের মাধ্যমে পেনশন পান তাদের নিকটবর্তী পোস্ট অফিস অথবা পোস্টাল সুপারিন্টেনডেন্টের অফিসে জানালেই পোস্টাল মেল ভ্যান গ্রাহকদের কাছে পৌঁছে যাবে। সেখানে গিয়ে প্রাপকরা তাদের প্রাপ্য পেনশন নিতে পারবেন।
এমনকি যাদের পোস্ট অফিসে কোন অ্যাকাউন্ট নেই তারাও আধার কার্ড কে কাজে লাগিয়ে পোস্টাল ভ্যান থেকে টাকা তুলতে পারবেন।
CG/SDG
(Visitor Counter : 46
কর্মী, জন-অভিযোগএবংপেনশনমন্ত্রক
জম্মু ও কাশ্মীরে সংরক্ষণ
নয়াদিল্লি, ২০ নভেম্বর, ২০১৯
সংবিধানের ৩৭০ এবং ৩৫এ অনুচ্ছেদ প্রত্যাহারের পূর্বে জম্মু ও কাশ্মীর রাজ্যে তপশিলি জাতি, উপজাতি এবং সামাজিক ও শিক্ষাগত দিক থেকে পিছিয়ে পড়া শ্রেণীর সরকারি চাকরিতে সংরক্ষণের জন্য জম্মু ও কাশ্মীর সংরক্ষণ আইন, ২০০৪ কার্যকর ছিল।
সংবিধানের ৩৭০ এবং ৩৫এ অনুচ্ছেদ প্রত্যাহারের পর জম্মু ও কাশ্মীর সংরক্ষণ আইন, ২০০৪ নবগঠিত জম্মু, কাশ্মীর এবং লাদাখ কেন্দ্রশাসিত অঞ্চলের প্রযোজ্য হলেও সেখানে কিছু সংশোধন আনা হয়েছে। জম্মু ও কাশ্মীর পুনর্গঠন আইন, ২০১৯ – এ একথা উল্লেখ করা হয়েছে। কোন্ সম্প্রদায়ের কত সংখ্যক মানুষ সংরক্ষিত শ্রেণীর সুবিধা পাবেন, তা সেই শ্রেণীর মানুষের শতাংশের হিসাবের ওপর নির্ভর করে। লোকসভায় আজ এক প্রশ্নের লিখিত জবাবে একথা জানিয়েছেন কেন্দ্রীয় কর্মচারী, গণঅভিযোগ ও পেনশন তথা প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং।
SSS/BD/SB
(Visitor Counter : 47
প্রধানমন্ত্রীরদপ্তর
পরীক্ষা পে চর্চায় এক্সাম ওয়ারিয়ারদের সক্রিয় অংশগ্রহণে ও চিন্তা-ভাবনায় সন্তোষ প্রকাশ প্রধানমন্ত্রীর
নয়াদিল্লি, ১০ জানুয়ারি, ২০২৩
প্রধানমন্ত্রী শ্রী নরেন্দ্র মোদী নবোদয় বিদ্যালয় সমিতির এক ট্যুইটের জবাব দিয়েছেন। ওড়িশার জেএনভি ধেনকানালের পড়ুয়া কুমারী শিবাঙ্গী ওই ট্যুইটে পরীক্ষা পে চর্চা নিয়ে তার মতামত জানান।
নবোদয় বিদ্যালয় সমিতির এই ট্যুইটের জবাবে প্রধানমন্ত্রী বলেন;
“পরীক্ষা সংক্রান্ত উদ্বেগ মোকাবিলার জন্য আমি #ExamWarriors বা পরীক্ষা সেনানীদের থেকে অনেক আকর্ষণীয় চিন্তা-ভাবনা পাচ্ছি। আমি ভারতের বিভিন্ন অংশ থেকে পড়ুয়াদের এই সক্রিয় অংশগ্রহণে আনন্দিত।”
PG/PM/NS
(